Kabupaten Bengkulu Tengah

Kabupaten Bengkulu Tengah adolah sabuah kabupaten nan barado di Provinsi Bengkulu, Indonesia, dengan ibukota kabupatennyo braado di kecamatan Karang Tinggi. Kabupaten iko dibantuak badasarkan Undang-Undang Nomor 24 Tahun 2008 nan marupoan pamekaran dari Kabupaten Bengkulu Utara. Pado tahun 2020, panduduk kabupaten Bengkulu Tengah bajumlah 116.706 jiwa, dengan kapadatan 95 jiwa/km².

Sijarah 
Pado tahun 2007, Provinsi Bengkulu mampunyoi luweh wilayah kurang labiah 32.365,60 kilometer persegi dengan panduduak kurang labiah bajumlah 1.715.689 jiwa tadiri dari salapan kabupaten dan ciek kota, sadangkan Kabupaten Bengkulu Utara surang mampunyoi luweh wilayah 5.548,54 kilometer persegi dengan panduduak bajumlah 355.559 jiwa tadiri dari 18 kecamatan.

Kamudian, aspirasi masyarakaik Bengkulu Tengah untuak mambantuak kabupaten surang taruih bakambang dikalangan masyarakaik nan akhianyo tabantuak presidium nan di ketuai dek M. Wasik Salik. Anggota presidium tadiri dari tokoh-tokoh masyarakaik Bengkulu Tengah.

Aspirasi masyarakaik Bengkulu Tengah untuak mambantuak kabupaten surang nan tapisah dari Kabupaten Bengkulu Utara  dituangkan dalam bantuak proposal nan disusun dek presidium nan kamudian diajuan ka DPRD jo Pamarintah Kabupaten Bengkulu Utara. Proposal pambantuakan Kabupaten Bengkulu Tengah mandapek pasatujuan dari DPRD Bengkulu Utara nan dituangkan dalam Keputusan Dewan Perwakilan Rakyat Daerah Kabupaten Bengkulu Utara Nomor 31 Tahun 2005 tanggal 26 November 2005 tentang Usul Pemekaran Sabagian Wilayah Kabupaten Bengkulu Utara manjadi Kabupaten Bengkulu Tengah dan Keputusan Dewan Perwakilan Rakyat Daerah Kabupaten Bengkulu Utara Nomor 14 Tahun 2006 tanggal 28 April 2006 tentang pasatujuan calon lokasi Ibukota, namo calon Ibukota Kabupaten Bengkulu Tengah.

Dukuangan Pamarintah Kabupaten Bengkulu Utara kapado masyarakaik Bengkulu Tengah untuak mambantuak kabupaten surang tatuang dalam Surat Bupati Bengkulu Utara Nomor 131/329/B.1 tanggal 28 April 2006 tentang Usul Pemekaran Bengkulu Utara, nan ditujuaan kapado DPRD jo Pamarintah Provinsi Bengkulu sarato jo parnyataan Bupati Bengkulu Utara Nomor 131/399/B.1 tanggal 10 Juli 2006 tentang Kasanggupan Pamarintah Kabupaten Bengkulu Utara mangalokasikan dana APBD Kabupaten Bengkulu Utara untuak Kabupaten Bengkulu Tengah.

Aspirasi masyarakaik Bengkulu Tengah untuak mambantuak kabupaten surang mandapek dukuangan dari Pamarintah Provinsi Bengkulu nan dituangkan dalam Surat Gubernur Bengkulu Nomor 125/3453/B.1 tanggal 1 Juni 2006 parihal Usul Pambantuakan Daerah Otonom Baru Kabupaten Bengkulu Tengah, dan dukuangan DPRD Propinsi Bengkulu dituangkan dalam Surek Kaputusan DPRD Provinsi Bengkulu Nomor 15/KPTS/DPRD-2006 tanggal 19 Mei 2006 tentang Parsetujuan DPRD Provinsi Bengkulu tahaok pambantuakan Kabupaten Bengkulu Tangah.

Sasudah mandapek pasatujuan dari Pamarintah Kabupaten Bengkulu Utara jo DPRD  Bengkulu Utara sarato Pamarintah jo DPRD Propinsi Bengkulu pengurus presidium mangajukan usualan pambantukan Kabupaten Bengkulu Tengah ka Pemerintah pusat jo DPR RI. Kemudian usulan pambantuakan Kabupaten Bengkulu Tengah di bahas dek pamarintah Pusat jo DPR RI nan akhianyo malalui sidang paripurna pado tanggal 24 Juni 2008 dan disahkan Rancangan Undang-undang (RUU) tentang pambantuakan Kabupaten Bengkulu Tengah untuak manjadi Undang-undang. Rancangan undang-Undang nan alah disahkan dek DPR tasabuik akhianyo ditandotangani dek Presiden Susilo Bambang Yudhoyono manjadi undang-undang No. 24 tahun 2008 tanggal 21 Juli 2008 dengan Ibukota di Kecamatan Karang Tinggi.

Manindaklanjuti UU No. 24 tahun 2008, sasudah mandapek pasatujuan Menteri Dalam Negeri, Gubernur Bengkulu Agusrin M. Najamudin, ST. pado tanggal 19 November 2008 malantiak Bambang Suseno manjadi palaksana tugas Bupati Bengkulu Tengah.

Pamarintahan

Daftar Bupati 

Barikuik iko adolah Daftar Bupati Kabupaten Bengkulu Tengah, Provinsi Bengkulu, Indonesia dari maso ka maso.

Dewan Perwakilan 

Barikuik iko adolah komposisi anggota DPRD Kabupaten Bengkulu Tengah dalam duo pariode tarakhia.Perolehan Kursi DPRD Kabupaten Bengkulu Tengah 2019-2024

Kecamatan 

Kabupaten Bengkulu Tengah nan tabantuak badasarkan UU No. 24 tahun 2008 tadiri dari anam kecamatan, yaitunyo kecamatan Taba Penanjung, kecamatan Pagar Jati, kecamatan Karang Tinggi, kecamatan Talang Empat, kecamatan Pematang Tiga jo kecamatan Pondok Kelapa.

Geografis 
Kaadaan ilkim di Bengkulu Tengah tagolong ka tipe iklim A   (tropis basah) dengan kalembaban kiro-kiro 70 – 87 %. Jumlah bulan pangujan 10 bulan dimulai dari bulan Oktober dan barakhia pado bulan Juli.  Tamperatur rato-rato tahunan Kabupaten Bengkulu Tengah 25 0 C – 27 0 C dengan curah hujan bulanan 230 – 620 mm, dan  jumlah hari hujan bakisar 10 – 23 hari. Kabupaten Bengkulu Tengah barado pado katinggian 0 – 541 m dpl dengan pasebaran sporadis sahinggo tofografi wilayahnyo  bagalombang jo babukik dengan derajat kelerengan antaro 5 – 35 %. Wilayah nan relatif data dengan tingkek kalerengan rato-rato 5 % talatak di wilayah Kecamatan Pondok Kelapa. Lokasi dengan titiak tatinggi hinggo 541 m dpl barado di kawasan hutan linduang di pabatasan dengan Kabupaten Kepahiang. Sadangkan daerah tarandah talatak di wilayah Kecamatan Pondok Kelapa dengan katinggian 0 – 15 m dpl.

Rujuakan

Pautan lua 

Kabupaten di Bengkulu
WikiSumatra